«Real» Chempionlar ligasi finalida ishtirok etish uchun Uels poytaxti Kardiff shahriga yo‘l oldi. Madridliklar jamoasi bosh murabbiyi Zinedin Zidan va 25 nafar futbolchi «Yuventus»ga qarshi 3 iyun kuni o‘tkaziladigan final o‘yini uchun uchgan. Jamoa rasmiy saytida finalda o‘ynashi mumkin bo‘lgan futbolchilar ro‘yxati keltirilgan:  Darvozabonlar: Keylor Navas, Kiko Kasilya, Ruben Yanes. Himoyachilar: Daniel Karvaxal, Pepe, Serxio Ramos, Rafael Varan, Nacho, Marselo, Fabiu Koentrau, Danilo. Yarimhimoyachilar: Toni Kroos, Xames Rodriges, Kasemiro, Mateo Kovachich, Luka Modrich, Marko Asensio, Isko, Enzo Zidan. Hujumchilar: Krishtianu Ronaldu, Karim Benzema, Garet Beyl, Lukas Vaskes, Mariano, Alvaro Morata. «Yuventus» — «Real» o‘yini 3 iyun kuni soat 23:45 da boshlanadi.